Gautrein-busdienste nie beskikbaarArgieffoto Die Gautrein se busdienste is van Dinsdagoggend af nie beskikbaar nie. Volgens Kesagee Nayager, woordvoerder van die Gautrein, is dit te wyte aan ŉ staking deur die busbestuurders. Nayager het gesê dit is ŉ onbeplande staking. “Samesprekings is tans met die bestuurders aan die gang om die rede vir die staking te bepaal.” Nayager het egter benadruk dat treindienste van die Gautrein nie deur die busbestuurders se staking geraak word nie, en volgens skedule loop. “Ons sal pendelaars op die hoogte van sake hou,” het sy gesê.